wickkiey/tamil-wikipedia-markdown huggingface dataset:
# பொள்ளாச்சி நசன்

**பொள்ளாச்சி நசன்** (பிறப்பு: செப்டம்பர் 15, 1952) என்று தன் பெயரை வழங்கும் மணிப்பிள்ளை நடேசன் தமிழம் என்னும் வலையிதழின் ஆசிரியர். 1985 இலிருந்து ஈடுபட்டு இணையத்திலும் தமிழை வளர்த்துக்கொண்டிருக்கிறார். குழந்தைகளிடம் தமிழை வளர்க்க தாய்த்தமிழ் தொடக்கப் பள்ளியையும் நடத்தி வருகிறார். 2003 முதல் தமிழின் பல்வேறு கூறுகளுக்கான தமிழம்.வலை ( http://www.thamizham.net ) என்கிற இணையதளத்தினையும் நடத்தி வருகிறார்  

## வாழ்க்கைக் குறிப்பு
இவர் சிதம்பரத்தில் பிறந்தார். சிதம்பரம் (தென்னாற்காடு மாவட்டம்) வரவரமுனி பாடசாலையில் தொடக்கக்கல்வியைக் கற்றார். அண்ணாமலைப் பல்கலைக்கழகத்தில் விலங்கியல் 1974 ஆம் ஆண்டில் முதுகலைப் பட்டம் பெற்றார். ஆசிரியருக்கான பட்டப்படிப்பை 1980 இல் முடித்து முதுகலைப் பட்டதாரி ஆசிரியராகப் பதவி ஏற்றார். ஆசிரியர் கல்வி ஆராய்ச்சி மற்றும் பயிற்சி நிறுவனத்தில் முதுநிலை விரிவுரையாளராகப் பணியாற்றினார்.  

## இதழியலில்
விடுதலைப் பறவை என்ற உருட்டச்சு இதழைத் தொடங்கினார். சிற்றிதழ்ச் செய்தி என்ற இருமாத இதழை ஆரம்பித்து தமிழகத்தில் வெளிவரும் சிற்றிதழ்கள் பற்றிய செய்திகளை வெளியிட்டார்.  

- இவர் சிற்றிதழ்ச் செய்தி என்னும் இருமாதத்திற்கு ஒருமுறை வரும் இதழைத் தொடங்கி நடத்தி வருகிறார்.
- 2003 ஆகஸ்டில் தமிழம் வலை ( www.thamizham.net ) தொடங்கினார்
- 1999க்குப் பிறகு தாய்த்தமிழ் பள்ளியை பொள்ளாச்சி சூளேசுவரன்பட்டியில் தொடங்கி நடத்தி வருகிறார்.

• 2009 இல் பணி ஓய்வு பெற்ற இவர், தான் சேசரித்த இதழ்களையும், நூல்களையும் படவடிவக்கோப்புகளாக்கி வருகிறார்.  

• 50,000 க்கு மேற்பட்ட கோப்புகளைத் திரட்டி உள்ள இவர், உலகம் முழுவதும், படவடிவக்கோப்புகளாகி உள்ள இதழ்கள் மற்றும் நூல்களைப் பற்றிய குறிப்புகளையும் திரட்டி இணையத்தில் வரிசைப்படுத்தி உள்ளார். உலக அளவில் பாதுகாக்கப்பட்ட தமிழ் நூல்களுக்கான இந்தப் பட்டியல் இனி படவடிவக்கோப்புகளாக்குபவர்களுக்கு எவற்றை படவடிவக்கோப்புகளாக்க வேண்டும் என்பதற்கான ஒரு வழிகாட்டியாக இருக்கும். மேலும் விரும்புகிறவர்களுக்கு படவடிவக்கோப்புகளை ஆக்குவதற்கான பயிற்சியும் கொடுத்து வருகிறார்.  

• இவரது வழிகாட்டுதலில் ஆஸ்திரேலியா, அமெரிக்கா போன்ற வெளிநாட்டிலுள்ள தமிழப்பள்ளிகளும் பயனடைந்து வருகின்றன.  

• உலக மக்கள் அனைவரும் தமிழை எளிமையாகப் படிப்பதற்காக 32 அட்டைகளை உருவாக்கி அவற்றை 14 வகையான உலக மொழிகளில் மொழிபெயர்த்து உலக மக்கள் தமிழ் படிக்க இணையத்தில் வைத்துள்ளார்.  

• திருக்குறளை எளிய முறையில் மாணவர்களும் மக்களும் உணர 303 எளிமையான குறட்பாக்களை வரிசைப்படுத்தி இணையத்தில் வைத்துள்ளார்.  

• திருக்குறளை இசைவடிவில் கேட்கவும், தமிழின் பல்வேறு கூறுகளை இசைவடிவில் வெளிப்படுத்தவும் தமிழம்.பண்பலை தொடங்கித் தொடருகிறார்.  

## வெளியிணைப்புகள்
தமிழம்.பண்பலை
# வார்ப்புரு:தகாத வார்தைகள் பயன்பாடு

நீங்கள் விக்கிபீடியாவில் பங்களிக்க முயன்றதற்கு நன்றி. உங்கள் சோதனை முயற்சி வெற்றியடைந்த போதிலும்,நீங்கள் பங்களித்த பக்கங்கள் முன்பிருந்த நிலைக்கு மீட்டமைக்கப்பட்டுள்ளன. விக்கிபீடியாவில் தகாத வார்த்தைகளை இடுவது நாசகார செயலாக கருதப்பட்டு உங்கள் ஐ.பி. முகவரி தடைசெய்யப்பட வாய்ப்பு உள்ளது. நீங்கள் மேலும் தொகுத்தல் பயிற்சி செய்ய விரும்பினால், தயவு செய்து மணல்தொட்டியைப் பயன்படுத்துங்கள்.  

விக்கிபீடியாவிற்கு பங்களிப்பது பற்றி மேலும் அறிந்த கொள்ள, தயவு செய்து பின் வரும் பக்கங்களை ஒருமுறை பார்க்கவும்:  

- புதுப் பயனர் பக்கம்
- பங்களிப்பாளர் கவனத்திற்கு
- தொகுத்தல் உதவிப் பக்கம்
- ஒத்தாசை பக்கம்
# 1782



**1782** (**MDCCLXXXII**) ஒரு செவ்வாய்க்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் சனிக்கிழமையில் ஆரம்பமான ஒரு சாதாரண ஆண்டாகும்.  

## நிகழ்வுகள்
- ஜனவரி 2 - பிரித்தானியக் கிழக்கிந்தியக் கம்பனி அட்மிரல் எட்வெர்ட் ஹியூஸ் தலைமையில் இந்தியாவில் இருந்து திருகோணமலை நோக்கிப் புறப்பட்டது.
- ஜனவரி 8 - திருகோணமலைக் கோட்டையை பிரித்தானியர் கைப்பற்றினர்.
- ஜனவரி 11 - பிரித்தானியர் திருகோணமலையை முழுமையாகக் கைப்பற்றினர்.
- பெப்ரவரி 5 - ஸ்பெயின் படைகள் பிரித்தானியரைத் தோற்கடித்து மினோர்க்காவைக் கைப்பற்றினர்.
- பெப்ரவரி 5 - ஒகைய்யோவில் பெண்கள், குழந்தைகள் உட்பட 90 அமெரிக்க ஆதிகுடிகள் வெள்ளை இனத்தவரால் படுகொலை செய்யப்பட்டனர்.
- பெப்ரவரி 10 - புனிதர் பிரான்சிஸ் சேவியரின் உடல் கோவாவில் காட்சிப்படுத்தப்பட்டது.

## தேதி அறியப்படாத நிகழ்வுகள்
- நீராவி இயந்திரத்துக்கான ஜேம்ஸ் வாட்டின் காப்புரிமம் 1800 வரை நீடிக்கப்பட்டது.

## பிறப்புகள்
- டிசம்பர் 5 - மார்ட்டின் வான் பியூரன், ஐக்கிய அமெரிக்காவின் 8வது குடியரசுத் தலைவர் (இ. 1848)

## இறப்புகள்

## 1782 நாட்காட்டி
# 1838



**1838** (**MDCCCXXXVIII**) ஒரு திங்கட்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் சனிக்கிழமையில் ஆரம்பமான ஒரு சாதாரண ஆண்டாகும்.  

## நிகழ்வுகள்
- ஜனவரி 8 - ராபர்ட் கால்டுவெல் மதப் பணியாற்ற அயர்லாந்தில் இருந்து சென்னை வந்தார்.
- ஏப்ரல் 30 - நிக்கராகுவா விடுதலையை அறிவித்தது.
- மே 26 - ஐக்கிய அமெரிக்காவில் செரொக்கீ ஆதிகுடிகளின் கட்டாய குடியகல்வின் போது 8,000 பேர் கொல்லப்பட்டனர்.
- நவம்பர் 3 - *பாம்பே டைம்ஸ்* முதன் முதலில் வெளியிடப்பட்டது. இது பின்னர் 1861 இல் டைம்ஸ் ஆஃப் இந்தியா எனப் பெயரிடப்பட்டது.
- டிசம்பர் - பிரான்ஸ் மெக்சிக்கோவை முற்றுகையிட்டது.

## தேதி அறியப்படாத நிகழ்வுகள்
- புரோத்தீன் கண்டுபிடிக்கப்பட்டது.
- பிரீட்ரிக் பெச்செல் முதன் முறையாக விண்மீன் ஒன்றுக்கான தூரத்தை மிகத் துல்லியமாக அளவிட்டார்.
- ஹாட்லிக் கல்லூரி யாழ்ப்பாணம், பருத்தித்துறையில் ஆரம்பிக்கப்பட்டது.
- யாழ்ப்பாணத்தில் பொதுத் தெருக்களில் மைல் கற்களை நாட்டுவதற்காக தள்ளுவண்டில் (Perambulator) ஒன்றை ஹென்றி மார்ட்டின் வடிவமைத்தார்.

## பிறப்புகள்
- ஜூன் 11 - எம். சி. சித்திலெப்பை, ஈழத்துத் தமிழறிஞர் (இ. 1898)
- ஜூன் 26 - பான்கீம் சட்டர்ஜி, வங்காள எழுத்தாளர் (இ. 1894)

## இறப்புகள்
- ஜூன் 15 - ரோணியஸ், ஜெர்மனியத் தமிழறிஞர் (பி. 1790)

## 1838 நாட்காட்டி
# பங்காரசு வாசியேட்டசு



**பங்காரசு வாசியேட்டசு** (அறிவியல் பெயர்: *Bungarus fasciatus*) தமிழில் : கட்டுவிரியன் பாம்பு. இந்தியாவிலும் தென்கிழக்கு ஆசியாவிலும் காணப்படும் எலாப்பிடே குடும்பத்தைச் சேர்ந்த நச்சுப்பாம்பு இனமாகும். இதன் உடலில் கருப்பிலும் மஞ்சளிலுமாக வளையங்கள் மாறிமாறி காணப்படுகின்றன. கிராமங்களில் முன்பு இப்பாம்பு கடிக்கு போடப்படும் 'பாடம்(மந்திரம்)' ஒவ்வொரு கட்டுக்கு ஒவ்வொரு பாடம் என்று போடப்படும். விஷம் இறங்க நேரம் ஆகும் . தெலுங்கில் *பங்காரம் பாம்பு* என்று அழைக்கப் படுகின்றது. இதன் பொருள் தங்கப்பாம்பு என்பதாகும். இப்பாம்பின் மஞ்சள் வளையங்கள் தங்கம் போன்று தோன்றுவதால் அவ்வாறு அழைக்கப்படுகிறது. இதனுடைய அறிவியல் பெயரான பங்காரசு (*Bungarus*) என்பது இத்தெலுங்குச் சொல்லில் இருந்தே பெறப்பட்டுள்ளது.  

## புவியியல் பரம்பல்
இப்பாம்புகள் இந்திய-சீனப்பகுதிகளிலும் மலேசியத் தீவக்குறையிலும் தென்சீனத்திலும் காணப்படுகின்றன. வடகிழக்கு இந்தியா, மியான்மர், கம்போடியா, தாய்லாந்து, லாவோசு, வியட்நாம், சாவா, சுமத்திரா, சிங்கப்பூர் ஆகிய நாடுகளிலும் இவை கண்டறியப்பட்டுள்ளன.  

இந்தியாவில் இவை பொதுவாக வடகிழக்கிலும் பீகார், ஒரிசாவிலும் உள்ளன. மேலும் தமிழகத்தின் பரவலான பகுதிகளிலும், ஐதராபாத்தின் மேற்கு, தெற்குப் பகுதிகளிலும் கோதாவரி, மகாநதிப் பள்ளத்தாக்குகளிலும் இவை உள்ளன.  

## வாழிடம்
காடுகள், வேளாண்நிலங்கள் உள்ளிட்ட பல்வேறு வகையான இடங்களில் இவை வாழ்கின்றன. கரையான் புற்றுக்களிலும் நீர்நிலைகளுக்கு அருகில் உள்ள கொறிணிகளின் வங்குகளிலும் இவை வாழ்கின்றன.  

## உடற்தோற்றம்
இப்பாம்பு உடல் முழுதும் கருப்பு, மஞ்சள் நிறப்பட்டைகள் கொண்டது. உடலின் குறுக்குவெட்டுத்தோற்றம் முக்கோணவடிவுடையது. அகலமான தலையையும் கருப்பான கண்களையும் கொண்டது. இப்பாம்புகளின் பொதுவாக அறியப்பட்ட நீளம் 1800 மி.மீ அல்லது அதற்கும் குறைவானதாகும்.  

## உணவு
இப்பாம்புகள் பொதுவாக மற்ற பாம்புகளையே உணவாகக் கொள்கின்றன. எனினும் இவை மீன்கள், தவளைகள், அரணைகள், பாம்பு முட்டைகள் போன்றவற்றையும் தின்பதாகக் கண்டறியப்பட்டு உள்ளது.  

## நஞ்சு
இதன் நஞ்சு நரம்புகளைத் தாக்கிக் கொல்லக்கூடியது. நாகப்பாம்பின் நஞ்சைவிட 7 முதல் 14 மடங்கு குறைந்த நச்சுத்தன்மை கொண்டது. இதற்கான குறிப்பிட்ட எதிர்நச்சு இந்தியாவில் கிடைப்பதில்லை.
# 1830கள்



**1830கள்** என்றழைக்கப்படும் பத்தாண்டு காலம் 1930ஆம் ஆண்டு துவங்கி 1839-இல் முடிவடைந்தது.  

## நிகழ்வுகள்
- மின்காந்தத் தூண்டல் கண்டுபிடிக்கப்பட்டது.
- முதலாவது ஓப்பியம் போர் ஐக்கிய இராச்சியத்துக்கும் சீனாவுக்கும் இடையில் ஆராம்பமானது (1839-1942)
- யாழ்ப்பாணத்தில் மக்கள் தொகை: 146,528 (1831), 212,408 (1839)
- ஆசியாவின் முதலாவது அஞ்சல் வண்டி கண்டியில் ஆரம்பமானது.
- இலங்கை ஐந்து மாகாணங்களாகப் பிரிக்கப்பட்டது (1833)
- இலங்கையின் முதலாவது குழந்தைகள் பள்ளி யாழ்ப்பாணம், பண்டத்தரிப்பில் அமெரிக்கன் மிஷனால் ஆரம்பிக்கப்பட்டது (1833).
- யாழ்ப்பாணம் மத்திய கல்லூரி ஆரம்பிக்கப்பட்டது (1834).
- ஏற்றுமதி, இறக்குமதிகளுக்கு இலங்கையில் வரி அறவிடப்பட்டது (1836)

## முகலாயப் பேரரசர்கள்
- இரண்டாம் அக்பர் (1806-1837)
- பகதூர் ஷா சஃபார் (1837-1858)
# தற்காலத் தமிழ்ச் சங்கங்களின் பட்டியல்

உலகமெங்கும் வாழும் தமிழர்கள் தங்கள் மொழியையும், பண்பாட்டையும் தங்கள் வாழிடத்திற்கேற்ப பாதுகாத்துப் பேணவும், தம் மொழி, பண்பாடு ஆகியவற்றை வளர்க்கவும் தமிழ்ச் சங்கங்களை நிறுவியுள்ளனர். சமய வேறுபாடின்றி இந்து, இசுலாம், கிறித்தவம் என வெவ்வேறு சமயங்களைப் பின்பற்றினாலும், தங்கள் தாய்மொழியான தமிழைப் பேணிக் காப்பதில் உறுதியாயிருந்து தமிழ்ச் சங்கங்களை நடத்தி வருகின்றனர்.  

## இந்தியா
- அவ்வை தமிழ் சங்கம் - http://avvaitamilsangam.googlepages.com
- கொல்கத்தா தமிழ்ச் சங்கம்
- தில்லித் தமிழ்ச் சங்கம்
- மும்பைத் தமிழ்ச் சங்கம்
- பெங்களூர் தமிழ்ச் சங்கம்
- அந்தமான் தமிழர் சங்கம்

## இலங்கை
- கொழும்புத் தமிழ்ச் சங்கம் - http://www.colombotamilsangam.com

## ஐக்கிய அமெரிக்க நாடுகள்
- அலபாமா
- அலாஸ்கா
- அரிசோனா - http://www.aztamilsangam.org/
- ஆர்கன்சஸ்
- கேலிஃபோர்னியா
- சாண்டியேகோ - http://www.sdts.org/
- கொலராடோ - http://www.tamilcolorado.org/
- கனெக்டிகட் - http://www.cttamilsangam.org
- டெலவேர் - http://www.tagdv.org/
- ஃபுளோரிடா - http://www.ilathamilsangamfl.org/, http://www.sfts.org/
- ஜார்ஜியா
- ஹவாய்
- இடாகோ
- இலினாய் - http://ciltamil.org/
- இன்டியானா - http://www.indytamilsangam.com/
- ஐயோவா
- கன்சாஸ் - http://kctamilsangam.org/main/index.php
- கென்டகி -
- லூசியானா
- மேய்ன்
- மேரிலண்ட்
- மசாசுசெட்ஸ்
- மிஷிகன்
- மினசோட்டா - https://web.archive.org/web/20041001182257/http://www.geocities.com/tamilians_minnesota/
- மிசிசிப்பி -
- மிசோரி - http://www.missouritamilsangam.org
- மான்டனா -
- நெப்ராஸ்கா
- நெவாடா
- நியூ ஹாம்ஷயர்
- நியூ ஜெர்சி - http://www.njtamilsangam.info/
- நியூ மெக்சிகோ -
- நியூ யார்க் - http://www.neuroserver.com/nytamilsangam/
- வட கரோலினா - http://www.carolinatamilsangam.org/
- வட டகோட்டா -
- ஒஹாயோ - http://ohiotamilsangam.wordpress.com/
- ஒக்லஹாமா -
- ஒரிகன்
- பென்சில்வேனியா
- இறோட் தீவு
- தென் கரோலினா
- தென் டகோட்டா
- டென்னசி - http://www.tenntamilsangam.org/
- டெக்சஸ்
- உட்டா - http://www.utahtamilsangam.org/
- வேர்மான்ட் -
- வெர்ஜீனியா
- வாஷிங்டன் மாநிலம் - http://www.washingtontamilsangam.org/
- மேற்கு வெர்ஜீனியா -
- விஸ்கொன்சின் - http://wisconsintamilsangam.com/
- வயோமிங் -

- http://gatamilsangam.org/
- http://www.seattletamilsangam.org/
- http://www.netamilsangam.org/
- http://www.dfwmts.org

## மலேசியா

## சிங்கப்பூர்

## கனடா

கனடா தமிழ்ச் சங்கம்  

## ஐரோப்பா

## ஆஸ்திரேலியா
# பாவலரேறு பெருஞ்சித்திரனார்



**"பாவலரேறு" பெருஞ்சித்திரனார்** (10 மார்ச் 1933 – 11 சூன் 1995) தமிழ்நாட்டைச் சேர்ந்த தனித்தமிழ் அறிஞர், புலவர், இதழாளர் மற்றும் பெரியாரிய, பொதுவுடைமை, தமிழ்த் தேசியச் செயல்பாட்டாளர் ஆவார். தன் ஐம்பதாண்டு கால எழுத்துப்பணியில் *கொய்யாக்கனி* (1956), *கனிச்சாறு* உள்ளிட்ட 40-க்கும் மேற்பட்ட படைப்புகளை இயற்றினார். "மொழிஞாயிறு" என அறியப்படும் ஞா.தேவநேயப் பாவாணருடன் இணைந்து *தென்மொழி* இதழைத் தொடங்கி நடத்தினார்.  

குமுகாய - அரசியல் களத்தில் சாதி எதிர்ப்பு, இந்தித் திணிப்பு எதிர்ப்பு, நெருக்கடி நிலை எதிர்ப்பு, தமிழீழ ஆதரவு, தனித் தமிழ்நாடு ஆதரவு ஆகிய நிலைகளில் செறிவுடன் பணியாற்றினார்.  

இருபதாம் நூற்றாண்டின் தமிழ்ப் பல்துறை அறிஞர்களில் முதன்மையான ஒருவராகக் கருதப்படுகிறார் பெருஞ்சித்திரனார். இவர் படைப்புகள் நாட்டுடைமை ஆக்கப்பட்டுள்ளன. "தமிழ்த்தேசியத்தின் தந்தை" எனவும் தமிழ்த்தேசியர்களால் போற்றப்படுகி்றார். பல்வேறு இயக்கங்களும் கல்வி அறக்கட்டளைகளும் பெருஞ்சித்திரனாரின் வழிமரபினரால் நடத்தப்படுகின்றன.  

## தொடக்க வாழ்க்கை
சேலம் மாவட்டம், சலகண்டாபுரத்தை அடுத்த சமுத்திரம் எனும் சிற்றூரில் 10 மார்ச் 1933 அன்று குஞ்சம்மாள் (இற.1994)  

## கல்வி, அரசியல், தமிழ் ஈடுபாடுகள்
பெருஞ்சித்திரனாரின் தொடக்கக் கல்வி, சேலத்திலும் ஆத்தூரிலும் அமைந்தது. தன் ஒன்பதாம் அகவையில் *குழந்தை* என்னும் பெயரில் கையெழுத்து ஏட்டைத் தொடங்கி நடத்தியவர், பின்பு பத்தாம் அகவையில் "அருணமணி" என்னும் புனைபெயரில் *மலர்க்காடு* என்னும் கையெழுத்து ஏட்டினை நடத்தினார். இவ்விதழ்களுக்கான ஓவியங்களையும் அவரே வரைந்தார்.; இலக்கியம்‌ (செய்யுள்‌ -உரையுடன்‌]  
1. நெருப்பாற்றில் எதிர் நீச்சல்
1. பள்ளிப் பறவைகள்
1. பாச்சோறு, குழந்தைப்பாடல்கள் (1972 & 2006)
1. பாவலரேறு பெருஞ்சித்திரனார் பாடல்கள்-1
1. பாவலரேறு பெருஞ்சித்திரனார் பாடல்கள்-2
1. பாவியக் கொத்து (இரு தொகுதிகள்) (1962) பெருஞ்சித்திரனாருக்கு அருகிலேயே அவர் உடல் அடக்கம் செய்யப்பட்டது., கயல்விழி (எ) அங்கயற்கண்ணி ஆகிய மகள்களும் பிறந்தனர். பொற்கொடி, 1991-இல் முதன்முதலாகத் திருவள்ளுவர் தமிழ்வழிப் பள்ளியை நிறுவினார். 23 நவம்பர் 2012 அன்று இறைக்குருவன் தன் 70-ஆம் அகவையில் காலமானார்.

அங்கயற்கண்ணி சென்னை உயர் நீதிமன்றத்தில் வழக்கறிஞராகப் பணியாற்றி வருகிறார். தமிழ்நாடு முற்போக்கு பெண் வழக்கறிஞர்கள் சங்கத்தில் இணைந்து 2017 சல்லிக்கட்டு ஆதரவு போராட்டம் உள்ளிட்ட பல போராட்டங்களில் பங்கேற்றுள்ளார்.  

### பூங்குன்றன் குடும்பம்
பேராசிரியரான பூங்குன்றன் (பி. 23 மே 1954), 1980-இல் செந்தமிழ்ச் சொற்பிறப்பு அகரமுதலி திட்டத்தில் மெய்ப்புத் திருத்துநராகத் தன் தமிழ்ப்பணியைத் தொடங்கினார்.  

வரலாற்றறிஞர் ஆன தெள்ளியன், *தழல்* இதழின் பதிப்பாசிரியராகவும் உள்ளார்.  

### சித்திரச்செந்தாழை குடும்பம்
மொழிபெயர்ப்பாளரான சித்திரச்செந்தாழை, 1983-இல் தமிழறிஞர் ஆறிறைவனைத் திருமணம் செய்தார். தற்போது ஐக்கிய அமெரிக்க மாநிலமான அரிசோனாவில் வாழ்கிறார். இவ்விணையருக்கு யாழிசை என்ற மகள் உள்ளார். உசாவல், தண்டனை என மொத்தம் 14 முறை சிறைசென்றுள்ளார். தமிழக ஒடுக்கப்பட்டோர் விடுதலை இயக்கத்தின் அமைப்பாளராகவும் பெருஞ்சித்திரனார் தொடங்கிய *தமிழ்நிலம்* இதழின் ஆசிரியராகவும் உள்ளார்.  

### பிறைநுதல் குடும்பம்
பிறைநுதல் (பிற.அண். 1964), முனைவர் கி. குணத்தொகையனை (பி.1954)  

## பெருஞ்சித்திரனார் பற்றிய நூல்கள்

- *பாவலரேறு வாழ்க்கைச் சுவடுகள்*

## இவற்றையும் காணவும்
- தனித்தமிழ் இயக்கம்
# 1924



ஆண்டு ***1924*** (**MCMXXIV**) ஒரு செவ்வாய்க்கிழமையில் ஆரம்பமான ஒரு கிரிகோரியன் நெட்டாண்டாகும். பழைய ஜூலியன் நாட்காட்டியில் இது திங்கட்கிழமையில் ஆரம்பமானது.  

## நிகழ்வுகள்
- ஜனவரி 10 - பிரித்தானியாவின் நீர்மூழ்கிக் கப்பல் எல்-34 ஆங்கிலக் கால்வாயில் மூழ்கியதில் 43 பேர் கொல்லப்பட்டனர்.
- ஜனவரி 23 - விளாடிமிர் லெனின் ஜனவரி 21 இல் இறந்ததாக சோவியத் ஒன்றியம் அதிகாரபூர்வமாக அறிவித்தது.
- ஜனவரி 24 - சி. பி. முத்தம்மா, இந்தியப் பெண் சாதனையாளர் (இ. 2009)
- ஜனவரி 25 - முதலாவது குளிர்கால ஒலிம்பிக் விளையாட்டுக்கள் பிரான்சில் ஆரம்பமாயின.
- ஜனவரி 26 - சென் பீட்டர்ஸ்பேர்க் லெனின்கிராட் எனப் பெயர் மாற்றப்பட்டது.
- ஜனவரி 27 - லெனினின் உடல் மாஸ்கோவின் செஞ்சதுக்கத்தில் அடக்கம் செய்யப்பட்டது.
- பெப்ரவரி 1 - ஐக்கிய இராச்சியம் சோவியத் ஒன்றியத்தை அங்கீகரித்தது.
- பெப்ரவரி 14 - ஐபிஎம் நிறுவனம் அமைக்கப்பட்ட்டது.
- ஆகத்து 18 - பிரான்ஸ் ஜெர்மனியில் இருந்து தானது படைகளைத் திரும்ப அழைக்க ஆரம்பித்தது.
- ஆகத்து 28 - ஜோர்ஜியா சோவியத் ஒன்றியத்துக்கெதிரான கிளர்ச்சியில் தோல்வியாடைந்தது. பல்லாயிரக்கணக்கானோர் கொல்லப்பட்டனர்.
- செப்டம்பர் 9 - ஹவாய், கௌவை நகரில் சர்க்கரைத் தொழிற்சாலைத் தொழிலாளர் வேலை நிறுத்தத்தில் ஈடுபட்டபோது காவற்படையினர் துப்பாக்கிச்சூடு நடத்தியதில் 16 பேர் கொல்லப்பட்டனர்.
- அக்டோபர் 25 - இந்தியாவில் சுபாஷ் சந்திர போஸ் பிரித்தானியரால் சிறைப்பிடிக்கப்பட்டார்.
- அக்டோபர் 27 - உஸ்பெக்கிஸ்தான் சோவியத் ஒன்றியத்தில் இணைந்தது.
- டிசம்பர் 1 - எஸ்தோனியாவில் கம்யூனிசப் புரட்சி தோல்வியில் முடிந்தது.
- டிசம்பர் 24 அல்பேனியா குடியரசாகியது.
- டிசம்பர் 30 - பல நாள்மீன்பேரடைகளின் இருப்பு பற்றி எட்வின் ஹபிள் அறிவித்தார்.

## பிறப்புகள்
- சனவரி 6 &ndash; கிம் டாய் ஜுங், தென்கொரியக் குடியரசுத் தலைவர் (இ. 2009)
- பெப்ரவரி 5 &ndash; துரைசாமி சைமன் லூர்துசாமி, கத்தோலிக்கத் திருச்சபையின் கர்தினால் (இ. 2014)
- பெப்ரவரி 11 &ndash; வி. வி. வைரமுத்து, ஈழத்து நாடகக் கலைஞர் (இ. 1989)
- மார்ச் 4 &ndash; கு. கலியபெருமாள், தமிழகத்தில் நக்சல்பாரி இயக்கத்தைத் துவக்கியவர்களில் ஒருவர் (இ. 2007)
- சூன் 3 &ndash; மு. கருணாநிதி, தமிழக முதல்வர், அரசியல்வாதி
- சூன் 18 &ndash; கோபுலு, தமிழக ஓவியர் (இ. 2015)
- சூன் 23 &ndash; ரணசிங்க பிரேமதாசா, இலங்கை அரசுத்தலைவர் (இ. 1993)
- சூலை 1 &ndash; வரதர், ஈழத்து எழுத்தாளர் (இ. 2006)
- சூலை 3 &ndash; எஸ். ஆர். நாதன், சிங்கப்பூர் குடியரசுத் தலைவர்
- ஆகத்து 1 &ndash; அப்துல்லா, சவூதி அரேபிய மன்னர் (இ. 2015)
- ஆகத்து 12 &ndash; ஸியா-உல்-ஹக், பாக்கித்தான் அரசுத்தலைவர் (இ. 1988)
- செப்டம்பர் 20 &ndash; அ. நாகேஸ்வர ராவ், தென்னிந்தியத் திரைப்பட நடிகர் (இ. 2014)
- அக்டோபர் 9 &ndash; இம்மானுவேல் சேகரன், தலித் மக்களின் உரிமைகளுக்காக போராடிய ஒரு தலைவர் (இ. 1957)
- நவம்பர் 29 &ndash; பாறசாலை பி. பொன்னம்மாள், கேரளக் கர்நாடக இசைக்கலைஞர் (இ. 2021)

## இறப்புகள்
- ஜனவரி 9 &ndash; பொன்னம்பலம் அருணாசலம், இலங்கையின் தேசியத் தலைவர் (பி. 1853)
- ஜனவரி 21 &ndash; விளாதிமிர் லெனின், உருசியப் புரட்சியாளர், சோவியத் ஒன்றியத்தின் 1வது அரசுத்தலைவர் (பி. 1870)

## நோபல் பரிசுகள்
- இயற்பியல் - Manne Siegbahn''
- வேதியியல் - வழங்கப்படவில்லை
- மருத்துவம் - *Willem Einthoven*
- இலக்கியம் - *Władysław Stanisław Reymont*'
- அமைதி - வழங்கப்படவில்லை

## நாட்காட்டி
# கார்ட்டர் பாம்பு


**கார்ட்டர் பாம்பு** என்பது தம்னோபிஸ் (*Thamnophis*) இனத்தின் கீழ் வரும் வடஅமெரிக்கப் பாம்பினமாகும். சாதாரணமாக கனடாவில் இருந்து நடு அமெரிக்கா வரை காணப்படுகின்றன.  

## குறிப்பு
இப்பாம்புகளின் முதுகுப்புறத்தில் நெடுக்குவாட்டில் ஒன்று அல்லது மூன்று வரிகள் (அல்லது பட்டைகள்) பொதுவாக சிவப்பு, மஞ்சள், அல்லது வெண்ணிறத்தில் காணப்படுகின்றன. மேலும் ஒரே சிற்றினத்தைச் சேர்ந்த பாம்புகள் வெவ்வேறு நிற வரிகளைக் கொண்டிருப்பதும் உண்டு. பெரும்பாலான கார்ட்டர் பாம்புகள் 60 செ.மீ நீளத்திற்கும் குறைவாகவே இருக்கும் எனினும், இதனை விட நீளமாகவும் வளரக்கூடும். த.கிகாசு (*T. gigas*) என்னும் சிற்றினம் 160 செ.மீ நீளம் வரை வளரக்கூடியது.  

## உணவு முறை
கார்ட்டர் பாம்புகள் ஊனுண்ணிகள் ஆகும். இவை தங்களால் வெல்லப்படக்கூடிய விலங்குகளை உணவாகக் கொள்கின்றன. மண்புழு, பூச்சிகள், அட்டைகள், நிலநீர் வாழிகள், மீன், ஊர்வன, கொறிணிகள் போன்றவை இவற்றுள் அடங்கும். சிலவேளைகளில் இவை முட்டைகளையும் உட்கொள்கின்றன. இரையை கார்ட்டர் பாம்புகள் முழுதாக விழுங்குபவையாகும்.
# மார்த்தாண்ட வர்மர்


**மார்த்தாண்டவர்மன்** (*Marthanda Varma*) (1706–1758) திருவிதாங்கூர் அரசை உருவாக்கி அதனைப் பல ஆண்டுகள் வெற்றிகரமாக ஆண்டுவந்தவர் ஆவார். இவர் ஆற்றிங்கல் இளைய ராணியின் மகன். இந்தியாவின் தென்கோடியில் இருந்த சிற்றரசான வேணாட்டின் அரசுரிமை இவரது மாமனாரான ராஜா இராம வர்மரிடம் இருந்து இவருக்குக் கிடைத்தது. மிகுந்த தந்திரமும், புத்தியும் நிறைந்த மார்த்தாண்ட வர்மா, இளவரசராக இருந்தபோதே பிரித்தானியக் கிழக்கிந்திய நிறுவனத்துடன் 1723 ஆம் ஆண்டில் ஒப்பந்தம் ஒன்றைச் செய்து கொண்டார்.  

## அரச பதவி
ராஜா இராம வர்மரின் பிள்ளைகளும், குஞ்சுத் தம்பிமார் என அழைக்கப்பட்ட, பத்மநாபன் தம்பி, ராமன் தம்பி ஆகியோரும் எட்டுவீட்டில் பிள்ளைமார் போன்ற பிரபுக்களோடு சேர்ந்துகொண்டு மார்த்தாண்ட வர்மாவைக் கொல்லச் சதி செய்தனர். இதனால் இவர் தலைநகரமான பத்மநாபபுரத்தில் இருந்து தப்பியோடி நாகர்கோவிலில் வாழ்ந்து வந்தார். தனது எதிரிகளை வென்ற மார்த்தாண்ட வர்மா 1729 ஆம் ஆண்டில் அரசனானார்.  

## அரசு விரிவாக்கம்
வலுவுள்ள படையொன்றைத் திரட்டிய மார்த்தாண்ட வர்மர் அயல் நாடுகளின் மீது படையெடுத்து அவற்றை வேணாட்டுடன் இணைத்துக் கொண்டார். இவற்றுள் பல டச்சுக் கிழக்கிந்தியக் கம்பனியாரின் கூட்டாளிகளாக இருந்தனர். இதனால் டச்சுக் கம்பனியார் மார்த்தாண்ட வர்மர்மீது போர் தொடுத்தனர். 1741 ஆம் ஆண்டில் இடம்பெற்ற குளச்சல் போரில் டச்சுக்காரர் தோல்வியைத் தழுவினர். டச்சுத் தளபதியான யுஸ்ட்டாக்கியஸ் டி லனோய் (*Eustachius De Lannoy*) பிடிபட்டான். மார்த்தண்ட வர்மருடைய படையில் சேர்ந்து வீரர்களுக்கு நவீன போர்முறையில் பயிற்சி அளிக்க வேண்டும் என்ற நிபந்தனையின் கீழ் அவன் கொல்லாமல் விடப்பட்டான்.  

நவீனப் படுத்தப்பட்ட படைகள் கொச்சி வரை சென்று எல்லாச் சிறிய அரசுகளையும் கைப்பற்றின. பின்னர் கொச்சி அரசரோடு ஒப்பந்தம் செய்து கொண்டு நாட்டின் வடக்கு எல்லையில் அமைதி நிலவச் செய்தார் மார்த்தாண்ட வர்மர். திருவனந்தபுரம் பத்மநாபசாமி கோயிலைத் திருத்தி அமைத்த இவர், தனது அரசை அங்குள்ள இறைவனுக்கே காணிக்கையாக்கித தன்னை பத்மநாபனின் அடியவனாகக் கருதி நாட்டை ஆண்டுவந்தார். இவர் 1758 ஆம் ஆண்டில் காலமானார்.  

## முற்றுப் பெறாத ஏ.வி.எம் கால்வாய்

மன்னர் மார்த்தாண்ட வர்மர் தனது நாட்டின் தலைநகரான திருவனந்தபுரத்தை நாட்டின் தென்கோடி எல்லையான கன்னியாகுமரியுடன் இணைக்கும் வகையில் கால்வாய் ஒன்றை அமைக்கத் திட்டமிட்டார். மன்னருக்குப் பின் அவரது வாரிசுகள் இப்பணியைத் தொடர்ந்தாலும் மண்டைக்காடு வரை மட்டுமே கால்வாய்ப்பணி அமைக்க முடிந்தது.
# 1761



: மூன்றாம் பானிப்பட் போர்]]  
**1761** (**MDCCLXI**) ஒரு வியாழக்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இவ்வாண்டு ஒரு திங்கட்கிழமையில் ஆரம்பமானது.  

## நிகழ்வுகள்
- ஜனவரி 14 - மராட்டியப் பேரரசுக்கும் ஆப்கானியர்களுக்கும் இடையில் மூன்றாம் பானிப்பட் போர் இடம்பெற்றது.
- ஜனவரி 16 - பிரித்தானியர் பாண்டிச்சேரியை பிரெஞ்சுக்களிடம் இருந்து கைப்பற்றினர்.
- பெப்ரவரி 8 - லண்டனில் நிலநடுக்கம் பதியப்பட்டது.
- மார்ச் 8 - இரண்டாவது நிலநடுக்கம் வடக்கு லண்டனில் ஹாம்ப்ஸ்டட் நகரில் நிகழ்ந்தது.
- ஜூன் 6 - சூரியனுக்கும் பூமிக்கும் இடையில் வீனஸ் கோளின் நகர்வு பூமியின் பல இடங்களிலும் அவதானிக்கப்பட்டது.

## நாள் அறியப்படாதவை
- கான்சாகிபுடன் இறுதியாக நடைபெற்ற போரில் பூலித்தேவனின் படைகள் யூசுப்கான் படைகளிடம் தோற்றன.
- செஞ்சிக் கோட்டையை பிரித்தானியர் கைப்பற்றினர்.

## பிறப்புகள்
- ஆகஸ்ட் 17 - வில்லியம் கேரி, ஆங்கில புரட்டஸ்தாந்து மதகுரு (இ. 1834)

## இறப்புகள்
- ஜனவரி 10 - ஆனந்த ரங்கம் பிள்ளை, தமிழில் நாட்குறிப்பு எழுதியவர் (பி. 1709)

## 1761 நாற்காட்டி
# 1760கள்


**1760கள்** என்றழைக்கப்படும் பத்தாண்டு காலம் 1760ஆம் ஆண்டு துவங்கி 1769-இல் முடிவடைந்தது.  

## நிகழ்வுகள்
- பிரித்தானியாவுக்கு மூன்றாம் ஜோர்ஜ் மன்னனாக முடி சூடினான்.
- ஏழாண்டு போர் முடிவுக்கு வந்தது (1756 - 1763). பிரான்ஸ் கனடாவை பிரித்தானியாவிடம் கையளித்தது.
- யாழ்ப்பாணத்தின் தளபதியாக *அந்தனி மூயார்ட்* நியமிக்கப்பட்டான் (1765).

## உலகத் தலைவர்கள்

- முகலாய மன்னர்கள்:
  - மூன்றாம் ஷாஜகான் (1759-1761)
  - இரண்டாம் ஷா அலாம்
# இயேசுவின் புதுமைகள்


**இயேசுவின் புதுமைகள்** அல்லது **இயேசுவின் அரும் அடையாளங்கள்** பல விவிலியத்தின் நான்கு நற்செய்தி நூல்களில் எழுதப்பட்டுள்ள நிகழ்வுகளாகும்.　இவை நோய்களை சுகப்படுத்தல், இயற்கையின் மீதான அதிகாரம், இறந்தோரை உயிர்ப்பித்தல், பேய்களை விரட்டல், வலு குறைந்தவர்களை சீர் செய்தல் என பொதுவாக வகைப்படுத்தலாம். பெரும்பான்மையான கிறிஸ்தவர்கள் இப்புதுமைகளை உண்மை நிகழ்வுகளாக நம்பினாலும், சில புதுமைவாத கிறிஸ்தவர்கள் இவை படிப்பினைக்காக கூறப்பட்ட கதைகள் என்கின்றனர்.  

ஒத்தமை நற்செய்தி நூல்களில் இயேசு தன் அதிகாரத்தை நிருவ மட்டும் புதுமைகள் செய்ய மறுப்பதாக விவரிக்கப்படுள்ளது.யோவான் நற்செய்தி, தண்ணீரைத் திராட்சை இரசமாய் மாறியது முதல் இறந்த இலாசரை உயிர்ப்பித்தது வரை ஏழு புதுமைகள் குறிக்கப்பட்டுள்ளன.  

இசுலாமியர்கள் திருக்குர்ஆனில் கூறப்பட்டுள்ள இயேசுவின் புதுமைகளை நம்புகின்றனர்.
# மதீனா


**மதீனா** (*Medina*, அரபு மொழி: المدينة المنورة), சவுதி அரேபியாவில் அமைந்துள்ள உலகின் பழமை வாய்ந்த நகரங்களில் ஒன்றாகும். மதீனா முஸ்லிம்களின் புனித நகராக விளங்குகிறது. முகம்மது நபியால் கட்டப்பட்ட உலகத்தின் முதல் இஸ்லாமியப் பள்ளிவாசல் மஸ்ஜிதுன் நபவி மதீனா நகரில் அமைந்துள்ளது. அதற்கு உடனடுத்ததாக முஹம்மது நபியவர்களின் வீடு அமைந்துள்ளது. இஸ்லாமிய உலகின் நினைவுச் சின்னங்களான புராதனமான அவ்வீடும் முஹம்மது நபியவர்களின் பிரசங்க மேடையும் இன்றும் அதே வடிவிலேயே பாதுகாக்கப்படுகின்றன. மேலும், மதீனா நகரில்தான் உலகப் புகழ்பெற்ற இஸ்லாமியப் பல்கலைக்கழகம் அமைந்துள்ளது.  

இது இஸ்லாமின் இரண்டாவது புனித நகரம் ஆகும். மேற்கு சவுதி அரேபியாவின் ஹெஜாஸ் பிராந்தியத்திலுள்ள மதீனா மாகாணத்தின் தலைநகராகும். மேலும் இது இஸ்லாமிய தீர்க்கதரிசியான முஹம்மது அவர்கள் அடக்கமான இடமும் ஆகும். வரலாற்றின்படி இவரது ஹிஜ்ரா போருக்கு பின் இது இவரது சொந்த இடமாக அமைந்துள்ளது. இஸ்லாத்தின் மறுவருகைக்கு முன்பு இந்த நகரம் யாத்ரிப் என்ற பெயரில் அறியப்பட்டது. பின்னர் இது முஹம்மது அவர்களால் மதீனா என்று பெயரிடப்பட்டது. மதீனாவில் தான் இஸ்லாமின் மூன்று மிகப்பழம்பெரும் மசூதிகளான அல்-மஸ்ஜித்-நபாவி (தீர்க்க தரிசியின் மசூதி), குபா மசூதி (இஸ்லாமிய வரலாற்றில் முதல் மசூதி), மற்றும் மஸ்ஜித் அல்-குய்ப்லாடின் என்கிற மசூதிகள் அமைந்துள்ளன. சவுதி அரேபிய அரசின் மத கோட்பாடுகளால் வரலாற்று முக்கியத்துவம் வாய்ந்த இடங்கள் பின்னாளில் வழிபட்டுத்தலங்கலாக மாறின. சவுதியின் கொலோச்சுதல் உயர்ந்த பின்பு மதினாவின் உண்மையான பாரம்பரியங்கள் அழிக்கப்பட்டன. முஹம்மது நபியின் வருகையை அடிப்படையாக வைத்தே இஸ்லாமிய நாட்காட்டி உருபெற்றது. அதாவது ஹிஜ்ரி நாட்காட்டியின் 622 CE லிருந்தே இதன் தொடக்கம் ஆரம்பிக்கிறது. மக்காவைப் போன்றே மதீனாவிலும் இஸ்லாமியர்கள் மட்டுமே நுழைய முடியும். இஸ்லாமியர் அல்லாதவர்கள் இங்கு நுழைய அனுமதிக்கபடுவதில்லை.  

பள்ளிவாசல்]]
# மொசில்லா தண்டர்பேர்டு



**மொசில்லா தண்டர்பேர்டு்** மொசில்லா நிறுவனத்தால் விருத்தி செய்யப்பட்ட ஓர் மின்னஞ்சல், செய்திகளை வாசிக்கும் ஓர் வாங்கி (கிளையண்ட்) ஆகும். மொசில்லா பயர்பாக்ஸ் உலாவியைத் தொடர்ந்து இம்மென்பொருள் விருத்தி செய்யப்பட்டது. 7 டிசம்பர் 2004 இல் இதன் முதலாவது பதிப்பு வெளியாகியது. இதன் முதலாவது பதிப்பு வெளியாகி 3 நாட்களுக்குள்ளேயே 500, 000 இற்கு மேற்பட்ட பதிவிறக்கத்தைத் தாண்டியது. முதற் 10 நாட்களுக்குள் 1, 000, 000 பதிவிறக்கத்தைத் தாண்டியது. இதன் முதலாவது பதிப்பு வெளியாகியதில் இருந்து 78 மில்லியன் தடவைகளுக்கு அதிகமாக இது பதிவிறக்கம் செய்யப்பட்டுள்ளது.  

## வசதிகள்
மொசில்லா தண்டர்பேடு ஓர் இலகுவான மின்னஞ்சல் மற்றும் செய்தி ஓடை படிக்கும் மென்பொருள் ஆகும்.  

### மின்னஞ்சல்களைக் கையாளுதல்
மொசில்லா தண்டர்பேர்டு ஒன்றோ அல்லது ஒன்றிற்கு மேற்பட்ட மின்னஞ்சல்களை நிர்வாகிக்கக் கூடியது. இதன் வசதிகளுள் வேகமாகத் தேடல் தேடல்களைச் சேமித்தல், மேம்படுத்தப்பட்ட செய்திகளை வடிகட்டும் தொழில் நுட்பம் ஆகியன அடங்கும். மைக்ரோசாப்ட் அவுட்லுக் எக்ஸ்பிரஸ் அவுட்லுக் போன்றல்லாது தண்டர்பேர்ட் இன் கோப்புறையானது தமிழ்ப் பெயரிலும் அமையலாம்.  

### எரிதங்களைக் கையாளுதல்
மொசில்லா தண்டர்பேர்டு பேசியன் எரித வடிகட்டலை உள்ளடக்கியுள்ளதோடு வழங்கி (செர்வர்) ஊடான ஸ்பாம் அசாசின் ஐயும் இனம் காணக் கூடியது.  

### டெம்லேட்டுக்கள்
அடிக்கடி ஒரே மாதிரியான மின்னஞ்சல்களை அனுப்புவர்களுக்கு (எடுத்துக்காட்டாக கிளை அலுவலகத்தில் இருந்து தலைமை அலுவலகத்திற்கு ஒவ்வொருநாளும் விற்பனை பற்றிய மின்னஞ்சல்கள் அனுப்புவர்களுக்கு) வசதியாக டெம்லேட்டுக்கள் என்ற வசதி தரப்பட்டுள்ளது. இதில் பயனர் தாம் விரும்பியவாறு மின்னஞ்சலைத் தட்டச்சுச் செய்துவிட்டு டெம்லேட்டுக்களாகச் சேமித்துவிட்டு அதைமீண்டும் மீண்டும் விரும்பியவாறு பயன்படுத்தலாம்.  

### சீர்தர ஆதரவு
தண்டர்பேர்டு பாப் (POP) மற்றும் ஐமாப் (IMAP) முறையில் மின்னஞ்சலை அணுகக்கூடியது.  

### பல் இயங்குதள ஆதரவு
தண்டர்பேர்டு பல இயங்குதளங்களில் இயங்கக்கூடியது. இதன் பிரதான தளத்தில் குறிப்பிடப்பட்டுள்ளபடி  
1. விண்டோஸ்
1. லினக்ஸ்
1. மாக் ஓஸ்

இலவசமாகக் கிடைக்கும் மூலநிரலை கம்பைல் பண்ணுவதன் மூலம் பல்வேறுபட்ட இயங்குதளங்களில் இயக்க முடியும்.  

### சர்வதேசமயமாக்கலும் உள்ளூர் மயமாக்கலும்
பல்வேறுபட்ட நாடுகளில் இருந்தும் பங்களிப்பவர்களால் 36 இற்கும் மேற்பட்ட மொழிகளில் மொசில்லா தண்டர்பேர்டு கிடைக்கின்றது.  

### பதிவிறக்கம் செய்யும் கோப்பின் அளவை மட்டுப்படுத்தும் வசதி

மைக்ரோசாப்ட் அலுட்லுக், அவுட்லுக் எக்ஸ்பிரஸ் போன்றல்லாது பதிவிறக்கம் செய்யும் கோப்பின் அளவை மட்டுப்படுத்தவியலும். இது கணினிகளில் அழைத்து இணையும் (டயல்-அப்) பயனர்களுக்குப் பிரயோசனமான ஒன்று தேவை என்றால் மாத்திரம் மிகுதி மின்னஞ்சலைப் பதிவிறக்கம் செய்யலாம். இம்முறையால் அதற்குப் பின்னுள்ள மின்னஞ்சகளைக் காலதாமதமாகப் பெறுதல் ஏற்படாது. இதற்கு ரூல்ஸ் மெனியூ (Tools Menu)->பயனர் கணக்கு (அக்கவுண்ட்ஸ் - Accounts) -> இடவசதி (டிஸ்க்ஸ்பேஸ் Diskspace) எடுத்துக்காட்டாக 400 கிலோபைட்ஸ் என்றவாறு தேர்ந்தெடுக்கலாம்.
# சென்னைத் துறைமுகம்


**சென்னைத் துறைமுகம்** (*Chennai Port*) இந்தியாவின் மிகப்பெரிய துறைமுகங்களுள் ஒன்றாகும். அண்மைக் காலங்களில் முக்கியமான கொள்கலன் துறைமுகமாக மாறியுள்ள இது முன்னர் போக்குவரத்துக்கு உரிய முக்கிய துறைமுகமாகவே விளங்கியது. தமிழ்நாட்டின் பொருளாதார வளர்ச்சிக்கு, சிறப்பாக உற்பத்தித் தொழில் வளர்ச்சிக்கான முக்கிய காரணிகளுள் இதுவும் ஒன்று ஆகும். தற்போது, சிங்கப்பூர், ஆங்காங், சாங்காய், சென்சென் ஆகிய துறைமுகங்களுடன் ஒப்பிடும்போது இது மிகவும் சிறிய துறைமுகமாக இருப்பினும் வரும் ஆண்டுகளில் இது விரிவாக்கப்பட உள்ளது. தற்போது உலகின் 86 வது பெரிய கொள்கலன் துறைமுகமாக உள்ளது மற்றும் ஆண்டுக்கு சுமார் 140 மில்லியன் டன்களாக இதன்திறனை விரிவுபடுத்த திட்டங்கள் உள்ளன.  

## வரலாறு
தென்னிந்தியாவின் தமிழ் நாடு மாநிலத்தில் உள்ள சென்னைத் துறைமுகம், நூறாண்டுகளுக்கு முன்னர் கட்டப்பட்ட ஒரு செயற்கைத் துறைமுகம் ஆகும். இது கோரமண்டல் கரை எனப்படும் கிழக்குக் கரையோரப் பகுதியில் அமைந்துள்ளது. இதன் தொடக்கப் பகுதிகள், 1861 ஆம் ஆண்டில் கட்டப்படவை ஆகும். ஆனால் 1868 ஆம் ஆண்டிலும், 1872 ஆம் ஆண்டிலும் ஏற்பட்ட சூறாவளியினால் இது பயன்படுத்தப்பட முடியாததாயிற்று. 1876 ஆம் ஆண்டில் "ட" வடிவத் தடைச் சுவருக்கான கட்டுமான வேலைகள் தொடங்கப்பட்டன. ஆனால் 1881 ஆம் ஆண்டில் ஏற்பட்ட சூறாவளி, பெரும்பாலும் நிறைவடைந்த நிலையில் இருந்த துறைமுகத்தை அடித்துச் சென்று விட்டது. இத் துறைமுகம் புதிதாக அமைக்கத்தொடங்கிய 1881 ஆம் ஆண்டையே தொடக்கமாகக் கொண்டு 2007 ஆம் ஆண்டில் சென்னைத் துறை முகத்தின் 125 ஆவது ஆண்டு நிறைவு கொண்டாடப்பட்டது.  

## இடம் மற்றும் புவியியல்
சென்னைத் துறைமுகம் அமைந்துள்ள பகுதி இந்தியத் துணைக்கண்டத்தின் கிழக்கு கடற்கரைச் சமவெளிகள் என்று அழைக்கப்படும் ஒரு தட்டையான கடலோர சமவெளியில் சென்னை துறைமுகம் வங்காள விரிகுடாவில் இது கோரமண்டல் கரை என்று அழைக்கப்படுகிறது. துறைமுகம் வெப்ப பூமத்திய ரேகையில் அமைந்துள்ளது மற்றும் கரையோரமாகவும் உள்ளது. இது பருவகால வெப்பநிலையில் தீவிர மாறுபாட்டைத் தடுக்கிறது.
# உதயணகுமார காவியம்

**உதயகுமார காவியம்** தமிழில் தொகுத்துக் காட்டப்பட்டுள்ள ஐஞ்சிறு காப்பியங்களுள் ஒன்றாகும்.  

இது குணாட்டியர் என்பவர் வடமொழியில் எழுதிய பிருகத் கதா என்னும் நூலைத் தழுவித் தமிழில் கொங்குவேளிர் என்பவர் 7-ஆம் நூற்றாண்டில் செய்த பெருங்கதை என்னும் நூலின் சுருக்கநூல்.  
- இதன் காலம் 15-ஆம் நூற்றாண்டு.
உதயணன் என்பவனின் கதையை இது கூறுகிறது.  

கதைப்படி உதயணன் கௌசாம்பி நாட்டு இளவரசன் ஆவான்.  
## நூல் பகுப்பு
உதயணகுமார காவியம் உதயணனின் கதையைக் கூறுகிறது. இந்நூலில் ஆறு காண்டங்கள் உள்ளன.  
1. உஞ்சைக் காண்டம்
1. இலாவாணக் காண்டம்
1. மகத காண்டம்,
1. வத்தவ காண்டம்
1. நரவாகன காண்டம்
1. துறவுக் காண்டம்.
இக்காப்பியத்தின் முதற்பகுதி உதயணன் வரலாற்றையும், பிற்பகுதி அவனது மகனாகிய நரவாகனனது வரலாற்றையும் கூறுகிறது. உதயண குமார காவியம் மொத்தம் 367 பாடல்களை உள்ளடக்கியது.  
இது சமண சமயத்தைச் சார்ந்த ஒரு நூல்.  

## பதிப்பு
பல்வேறு தமிழ் நூல்களைப் பதிப்பித்தவரான உ. வே. சாமிநாத ஐயர் இந்நூலை 1935 ஆம் ஆண்டில் பதிப்பித்து வெளியிட்டார்.
# நாக குமார காவியம்

**நாககுமார காவியம்** அல்லது **நாகபஞ்சமி கதை** எனப்படும். இந்நூல், தமிழில் தோன்றிய சிறு காப்பியங்களில் ஒன்றாகும். இதை எழுதியவர் யார் என்ற தகவல்கள் கிடைக்கவில்லை. சிரோணிக நாட்டு மன்னனின் வேண்டுகோளுக்கு இணங்கிக் கௌதமர் என்பார் அவனுக்குக் கதை கூறும் பாங்கில் இந்நூல் அமைக்கப்பட்டு உள்ளது. 170 விருத்தப்பாக்களால் ஆக்கப்பட்ட இந்நூல் ஐந்து சருக்கங்களாகப் பிரிக்கப்பட்டுள்ளது.  

சமண சமய நூலான நாககுமார காவியம் அச் சமயக் கொள்கைகளை நூலில் விளக்க முற்படுகிறது. இளமைக் காலத்தில் இன்பம் துய்ப்பதிலேயே தனது காலத்தைக் கழித்த நாககுமாரன் தனது இறுதிக் காலத்தில் வாழ்வின் நிலையாமையை உணர்ந்து துறவு மேற்கொள்வதே இக் கதையின் சாரம். பிறவிச் சுழலில் இருந்து விடுபட்டு முத்தி பெறுவதற்குத் துறவின் இன்றியமையாமை பற்றிப் பேசுவதே இக்கதையின் நோக்கமாகத் தெரிகிறது.  

## நூல் சிறப்பு

இந்நூல் ஐந்து (5) சருக்கங்கள் நூற்றி எழுபது (170) விருத்தப்பாக்களில் நாகபஞ்சமியின் கதையை உரைக்கின்ற நூலாகும்.முழுக்க முழுக்க மணத்தையும் போகத்தையும் மட்டுமே பேசுகிறது.  
இக்கதையின் நாயகன் ஐந்நூற்றி பத்தொன்பது (519) பெண்களை மணம் செய்கிறார்.  
இந்நூல் 16-ஆம் நூற்றாண்டினைச் சார்ந்தது.
# யசோதர காவியம்

தமிழில் எழுந்த ஐஞ்சிறு காப்பியங்களுள் ஒன்றான **யசோதர காவியம்**, ஒரு சமண சமயம் சார்ந்த நூலாகும். இந்நூல் ஐந்து சருக்கங்களாகப் பிரிக்கப்பட்டுள்ளது.  

இந்து ச மயத்தில் ஒரு காலத்தில் தெய்வங்களுக்கு உயிர்ப் பலி கொடுப்பது வழக்கமாக இருந்து வந்தது. எனினும் பிற்காலத்தில் இதில் சில சீர்திருத்தங்கள் கொண்டுவரப்பட்டன. இதன்படி உயிர்களுக்குப் பதிலாக மாவினால் செய்த அவற்றின் உருவங்களை வைத்துப் பலி கொடுப்பது போல் பாவனை செய்யும் வழக்கம் ஏற்பட்டது. உயிர்ப்பலியைத் தீவிரமாக எதிர்த்த சமண சமயம், இப் பாவனை செய்யும் முறையும் கொலையை ஒத்ததே எனவும், இதிலும் கொலை செய்யும் எண்ணம் இருப்பதால் கொலை செய்வதால் ஏற்படும் கர்ம வினைப் பயன்கள் பாவனைக் கொலையிலும் ஏற்படும் என்றும் வலியுறுத்தியது.  

மேற்சொன்ன சமணக் கொள்கையை விளக்கி எழுந்ததே யசோதர காவியம் ஆகும். உதய நாட்டு மன்னன் மாரிதத்தனின் ஆணைக்கு இணங்க உயிர்ப்பலி தருவதற்காக இழுத்து வரப்பட்ட இளம் சமணத் துறவிகள் இருவர் முன்கதை கூறும் பாங்கில் அமைந்தது இந் நூல்.  

அரிசி மாவினால் செய்த கோழி ஒன்றைக் காளிக்குப் பலி கொடுத்த யசோதரன் என்னும் மன்னனும் அவனது தாயும் அதனால் ஏற்பட்ட கர்ம வினையினால் எடுத்த பிறவிகள் பற்றியும், அவர்கள் அடைந்த துன்பங்கள் பற்றியும், இறுதியில் அவர்கள் அபயருசி, அபயமதி என்பவர்களாக மனிதப் பிறவி எடுத்து மனிதப்பலிக்காகக் கொண்டுவரப்பட்ட நிலை குறித்தும் கூறுவதே இந்நூலின் கதையாகும்.
# சூளாமணி



ஐஞ்சிறு காப்பியங்களுள் ஒன்றான **சூளாமணி** ஒரு சமண சமயம் சார்ந்த நூலாகும். சமண சமயத்தைச் சார்ந்த தோலாமொழித்தேவர் இதனை இயற்றினார். பத்தாம் நூற்றாண்டில் இயற்றப்பட்ட யாப்பருங்கல விருத்தியுரையில் சூளாமணிப் பாடல்கள் எடுத்தாளப்பட்டுள்ளன. எனவே, இந்நூலின் காலம் கி.பி. 10 ஆம் நூற்றாண்டிற்கு முற்பட்டது எனலாம். ஜினசேனர் என்பவர் வடமொழியில் எழுதிய ஸ்ரீபுராணம் எனப்படும் ஆரூகத மகாபுராணம் என்னும் நூலைத்தழுவித் தமிழில் ஆக்கப்பட்டதே இந்நூல். 12 சருக்கங்களாகப் பிரிக்கப்பட்ட 2131 பாடல்கள் இந்நூலில் உள்ளன. விருத்தப்பாவால் ஆனது. கதை கூறும் போக்கில் சீவக சிந்தாமணியை ஒட்டியுள்ளது.  

## நூலாசிரியர்
சூளாமணியை இயற்றியவர் தோலாமொழித்தேவர். இவர் சமண சமயத்தவர். காலம் 10-ஆம் நூற்றாண்டிற்கு முன். இவரை விசயன் என்ற மன்னர் ஆதரித்துவந்துள்லான். மைசூர் மாநிலத்தில் உள்ள சிரவணபெலகோலாக் கல்வெட்டு இவரைப் பற்றிக் குறிப்பிடுகிறது.  

## கதைச் சுருக்கம்
இக்கதை சுரமை நாட்டின் இளவரசனான திவிட்டன் என்பவன், வித்தியாதர நாட்டு இளவரசி ஒருத்தியை மணந்து கொண்டதனால் ஏற்பட்ட சிக்கல்களையும் அதனால் திவிட்டன் நிகழ்த்திய வீரச் செயல்களையும் கூறுகிறது. இந்தப் பின்னணியில் இதன் ஆசிரியர் சமண சமயத் தத்துவங்களை விளக்குகிறார். வாழ்க்கையின் ரசனையும், வாழும் விதமும் சூளாமணியில் தெளிவாக குறிப்பிடப்படுகிறது.  

## சமயக் கருத்துகள்
சமணத் தத்துவங்கள் மற்றும் நான்கு வகையான பிறவிகள் பற்றி விரிவாக விளக்குகிறது இந்நூல். இந் நான்கு பிறவிகளுள் மனிதப் பிறவியில் மட்டுமே வீடுபேறு அடைவதற்கான முயற்சிகளைச் செய்யும் வாய்ப்பு உண்டென்றும் அதனால் மனிதப் பிறவி எடுத்த அனைவரும் அதற்கான முயற்சிகளைச் செய்ய வேண்டும் என்றும் கருதும் சமணக் கோட்பாடுகளின் வழி நின்று அதற்கான வழிமுறைகளையும் இந்நூல் எடுத்தியம்புகிறது.  

- தமிழிலக்கிய வரலாறு. ஜனகா பதிப்பகம்.1997
# அப்துல் ரகுமான்



***அப்துல் ரகுமான்*** (*S. Abdul Rahman*, நவம்பர் 9, 1937 - சூன் 2, 2017), தமிழ்நாட்டைச் சேர்ந்த கவிஞரும், தமிழ்ப்பேராசிரியரும் ஆவார். **கவிக்கோ** என்று சிறப்பாகக் குறிப்பிடப்படுகிறார். 'வானம்பாடி' இயக்கக் கவிஞர்களோடு இணைந்தியங்கியவர். எழுதுபவர்களின் தலைவாயிலில் தம் கவிதை வெளியீடுகளின் வாயிலாகப் புதுக்கவிதைத் துறையில் நிலைநிறுத்திக் கொண்டவர்களுள் அப்துல் ரகுமான் சிறப்பாகக் குறிப்பிடத் தக்கவர் ஆவார். அவர் *பால்வீதி* என்ற கவிதைத் தொகுதி மூலம் தம்மை ஒரு சோதனைப் படைப்பாளியாக இனங்காட்டிக் கொண்டார். அத்தொகுதி வெளிவந்த போது கவிதையை நேரடியாகத் தராமல் உவமைகள், உருவகங்கள், படிமங்கள், குறியீடுகள் ஆகியவற்றின் வழி வெளியீட்டு முறையை அமைத்துக் கொண்டார். தமிழில் கவிதைக் குறியீடுகள் குறித்து ஆராய்ந்து முனைவர் பட்டம் பெற்றவர். தமிழில் ஹைக்கூ, கஜல் ஆகிய பிறமொழி இலக்கியங்களை முனைந்ததிலும் பரப்பியதிலும் இவர் குறிப்பிடத்தக்கவர் ஆவார்.  

1960 க்குப் பின் கவிதை உலகுக்கு வந்த இவர் கவியரங்கக் கவிதைகளாலும் சிறப்படைந்துள்ளார். சிலேடை வார்த்தைகளால் கேட்போரைக் கவர்வது இவரது பணி. வாணியம்பாடி இஸ்லாமியக் கல்லூரியில் தமிழ்ப் பேராசிரியராகப் பணி புரிந்தவர். அறிவுமதி உள்ளிட்ட இளந்தலைமுறைக் கவிஞர்களுக்கு ஆசானாக விளங்கினார். ***ஆலாபனை*** கவிதைத் தொகுப்புக்காக **சாகித்ய அகாடமி** விருது பெற்றவர்.  

## பிறப்பு

அப்துல் ரகுமான் மதுரையில் வைகை ஆற்றின் தென்கரையில் 1937 நவம்பர் 9 ஆம் நாள் உருதுக் கவிஞர் **மஹி** என்னும் **சையத் அஹமத் – ஜைனத் பேகம்** இணையருக்கு மகனாகப் பிறந்தார்.  

## கல்வி
அப்துல் ரகுமான் தனது தொடக்கக் கல்வியையும் உயர்நிலைப் பள்ளிக் கல்வியையும் மதுரையில் உள்ள பள்ளிகளில் பெற்றார். பின்னர் மதுரை தியாகராசர் கல்லூரியில் சேர்ந்து இடைநிலை வகுப்பில் தேறினார். தொடர்ந்து அக்கல்லூரியிலேயே பயின்று இளங்கலை, முதுகலைப் பட்டங்களைப் பெற்றார். அப்பொழுது முனைவர் மா. இராசமாணிக்கனார், ஔவை துரைசாமி, அ. கி. பரந்தாமனார், அவ்வை நடராசன், அ. மு. பரமசிவானந்தம் ஆகிய தமிழறிஞர்களிடம் பயின்றார்.  

சென்னை தரமணியில் அமைந்துள்ள உலகத் தமிழாராய்ச்சி நிறுவனத்தில் அதன் இயக்குநராகப் பணியாற்றிய ச. வே. சுப்பிரமணியத்தை வழிகாட்டியாகக் கொண்டு புதுக்கவிதையில் குறியீடு என்னும் தலைப்பில் ஆய்வு செய்து சென்னைப் பல்கலைக்கழகத்தில் முனைவர் பட்டம் பெற்றார்.  

## பணி

தமிழில் முதுகலைப் பட்டம் பெற்றதும் தியாகராசர் நடத்திய தமிழ்நாடு என்னும் நாளிதழில் மெய்ப்பு திருத்துநராகச் சிலகாலம் பணியாற்றினார். அப்பொழுது தமிழகத்தில் இருந்த ஐந்து இசுலாமியக் கல்லூரிகளுக்கு விரிவுரையாளர் பதவிக்காக விண்ணப்பித்தார். அவற்றுள் வாணியம்பாடி இசுலாமியா கல்லூரியில் பணியாற்ற அவருக்கு 1961 ஆம் ஆண்டில் வாய்ப்புக் கிடைத்து. அங்கே சிற்றுரையாளர், விரிவுரையாளர், பேருரையாளர், பேராசிரியர், எனப் படிப்படியாக உயர்ந்து 1991ஆம் ஆண்டில் விருப்ப ஓய்வு பெற்றார். இதில் 20 ஆண்டுகள் தமிழ்த்துறையின் தலைவராகப் பணியாற்றினார்.  

## வக்பு வாரிய தலைவராக
தமிழ்நாடு வக்பு வாரிய தலைவராக 2009 மே முதல் 2011 வரை பணியாற்றி வந்தார்
# நாச்சியார் திருமொழி

**நாச்சியார் திருமொழி** என்னும் நூல் வைணவ ஆழ்வார்களுள் ஒருவராகிய ஆண்டாளால் பாடப்பட்டது. வைணவ நூல்களின் தொகுப்பு ஆன நாலாயிரத் திவ்வியப் பிரபந்தத்தின் ஒரு பகுதியாகிய இந்நூல், அத்தொகுப்பில் 504 தொடக்கம் 646 வரையான பாடல்களாக இடம் பெறுகின்றது. 143 பாடல்களைக் கொண்ட இந்நூல், கண்ணனைத் தனது நாயகனாகக் கொண்டு அவனை அடையத் துடிக்கும் ஆண்டாளின் தவிப்பை எடுத்துக் காட்டுகின்றது. பாடல்கள் அனைத்திலும் காதல் சுவை மேலோங்கி இருப்பதைக் காணலாம்.  

## பாசுரங்கள் பற்றிய சுருக்கங்கள்
இந்நூல் ஒவ்வொன்றும் பத்துப் பாடல்களைக் கொண்ட 14 தலைப்புக்களில் அமைந்துள்ளன.  
1. முதற் பத்துப் பாடல்கள், கண்ணனை இணக்கு எனக் காமனைத் தொழும் பாங்கில் அமைந்தவை. இவை அறுசீர் ஆசிரிய விருத்தப் பாடல்களாக அமைந்துள்ளன.
1. இரண்டாம் பத்து, சிறுமியர் மயனைத் தம் சிற்றில் சிதையேல் எனக் கேட்கும் வகையில் அமைந்தவை. இப் பாடல்கள் கலிவிருத்தங்களாக அமைந்தவை.
1. கன்னியரோடு கண்ணன் விளையாடுவதைக் கூறும் பாங்கில் அமைந்ததது மூன்றாம் பத்து. இப் பாடல்கள் அறுசீர் ஆசிரிய விருத்தப் பாடல்கள்.
1. நான்காம் பத்துப் பாடல்கள் கூடல் குறிப்புப் பற்றியவை. இவை கலிவிருத்தப் பாடல்களால் இயற்றப்பட்டுள்ளன.
1. குயிற்பத்து என்னும் குயிலை விளித்துப் பாடும் பாடல்களாக அமைந்துள்ளவை ஐந்தாம் பத்தைச் சேர்ந்த பாடல்கள். இவை எழுசீர் ஆசிரிய விருத்தங்களாக அமைந்துள்ளன.
1. மாயவன் தன்னை மணஞ்செய்யக் கண்ட கனவைத் தோழிக்கு உரைப்பதாக அமைந்த பாடல்கள் ஆறாம் பத்தில் அமைந்துள்ளன. இவையும் கலிவிருத்தப் பாடல்கள் ஆகும்.
1. ஏழாம் பத்து, பாஞ்சசன்னியத்தைப் பதுமநாபனோடும் சுற்றமாக்கல் என்னும் தலைப்பில் அமைந்தவை. கலிவிருத்தப் பாடல்கள்.
1. மேகவிடுதூதாக அமைந்த எட்டாம் பத்து தரவுக் கொச்சகக் கலிப்ப்பா எனும் பாவகையில் ஆக்கப்பட்டுள்ளது.
1. ஒன்பதாம் பத்தில் திருமாலிருஞ்சோலை எம்பெருமானை வழிபடும் பாங்கிலான பாடல்கள் அமைந்துள்லன. இவை கலிநிலைத்துறை எனும் பாவகையில் உள்ளன.
1. மாற்செய் வகையோடு மாற்றம் இயம்பல் என்னும் தலைப்பில் அமைந்த பாடல்களைக் கொண்ட பத்தாம் பத்து, கலிநிலைத்துறை எனும் பாவகையைச் சேர்ந்தது.
1. திருவரங்கத்துச் செல்வனைக் காமுறுவதாக அமைந்த பதினோராம் பத்துப் பாடல்கள் தரவுக் கொச்சக் கலிப்பா வகையைச் சேர்ந்தவை.
1. பன்னிரண்டாம் பத்துப் பாடல்கள் சீதரனிருந்துழிச் செலுத்துவீர் எனை எனக் கோதை தமர்க்குக் கூறிய துணிபு எனும் தலைப்பில் அறுசீர் ஆசிரிய விருத்தங்களால் ஆனவை.
1. அவலம் தணி என இறைவனைக் கோரும் பதின்மூன்றாம் பத்தும் அறுசீர் ஆசிரிய விருத்தப்பாக்களால் ஆனவையே.
1. பிருந்தாவனத்தே பரந்தாமனைக் கண்டது பற்றிக்கூறும் இறுதிப் பாடல்களும் அறுசீர் ஆசிரிய விருத்தப் பாக்களே.

## முதல் பாடல்
# மேரு மந்தர புராணம்

**மேரு மந்தர புராணம்** என்பது ஒரு சமண சமயத்தைச் சார்ந்த தமிழ் நூலாகும். இது சமண சமயத்தின் சாரம் எனக் கருதப்படுகின்றது. நீலகேசி என்னும் நூலுக்கு உரை வகுத்தவரான வாமனாசாரியரே மேரு மந்தர புராணத்தின் ஆசிரியராவார்.  

ஆசையே உயிர்களில் துன்பங்களுக்கு மூல காரணம் என்பதைத் தெளிவுபடுத்தி அதனை விலக்க வேண்டியதன் அவசியத்தை வலியுறுத்தும் வகையில் எழுதப்பட்டதே இந் நூலாகும்.  

வட நாட்டு மதுரையை ஆண்ட அரசனொருவனுக்கு மக்களாகப் பிறந்த மேரு, மந்தரன் என்னும் இருவர், சமணர்களின் பதின்மூன்றாவது தீர்த்தங்கரரான விமலதீர்த்தங்கரரின் சீடராகித் துறவறத்தை நாடி முத்தியடைந்தனர். இவ்விருவரின் பெயரில் அமைந்ததே இந்த மேரு மந்தர புராணம். எனினும் இந்நூல், இம் மேரு, மந்தரர்களில் பல முற்பிறவிகளில் நடந்த கதைகளையும் உட்படுத்தியுள்ளது. அப்பிறவிகளில் ஆசையினால் ஏற்பட்ட குரோதங்களையும் அவை பல பிறவிகளூடாகத் தொடர்ந்து துன்பம் விளைவித்தமை பற்றியும் எடுத்துக் கூறுகின்ற மேரு மந்தர புராணம் இது தொடர்பான சமணக் கருத்துக்களைத் தெளிவாக உணர்த்துவதாகக் கூறப்படுகின்றது.  

பிறவிகளுக்கு மூலமாக இருப்பதுவும், வினைகளை உருவாக்குவதும், உயிர்களின் வீடுபேற்றுக்குத் தடையாக இருப்பதும், எல்லா உயிர்களுக்கும் பகையாக உள்ளதும் ஆசையே என்னும் பொருள்படும் இப் பாடல் மேரு மந்தர புராணத்தின் 324 ஆவது பாடலாகும்.  

: மோகமே பிறவிக்கு நல் வித்து  
: மோகமே வினை தன்னை முடிப்பது  
: மோகமே முடிவைக் கெட நிற்பது  
: மோகமே பகை முன்னை உயிர்க்கெலாம்  

இந் நூலில் உள்ள 86 ஆம் பாடலில் அணு பற்றிய அக்காலக் கருத்து பின்வருமாறு விளக்கப்பட்டுள்ளது.  

: ஊறுஇரண்டாகி நாற்றம் வண்ணமும் சுவையுமொன்றாய்  
: கூறுஇரண்டாக்க லாகா நுண்மைத்தாய் அளவைக்கெல்லாம்  
: பேறுதன்வழிய தாகி பிறஙி மூவுலமுற்றும்  
: ஆறுகந்தங்கட் காதியாகியது அணுவதாமே.  

இதன்படி, இரண்டு ஊறுகள், ஒரு சுவை, ஒரு நிறம் ஆகியவற்றை உடைய அணுக்கள் இரண்டாகப் பிரிக்க முடியாத அளவு சிறியவை. தானாகவே என்றும் இருக்கும் இவை உலகில் உள்ள அனைத்துக்கும் மூலமாக உள்ளன என்பதாகும்.  

## உசாத்துணைகள்

- ஸ்ரீசந்திரன், ஜெ, தமிழ் இலக்கிய வரலாறு, வர்த்தமானன் பதிப்பகம், சென்னை, ஜூன் 2004, 11 ஆம் பதிப்பு, (முதற் பதிப்பு ஜூன் 1998).
- புதுவை ஞானம், பண்டைத் தமிழர்களின் அணு அறிவு கணிதம் என்பது அறிவியல் மொழி - தொடர்ச்சி - காலம், திண்ணை, வியாழன் செப்டெம்பர் 7, 2006, அணுகப்பட்டது: வியாழன் ஜனவரி 10, 2008.
# 1787



**1787** (**MDCCLXXXVII**) ஒரு திங்கட்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் வெள்ளிக்கிழமையில் ஆரம்பமான ஒரு சாதாரண ஆண்டாகும்.  

## நிகழ்வுகள்
- ஜனவரி 11 - யுரேனஸ் கோளின் இரண்டு துணைக்கோள்கள் கண்டுபிடிக்கப்பட்டன.
- மே 13 - கப்டன் ஆர்தர் பிலிப் ஆஸ்திரேலியாவில் குடியேற்றத்தை ஆரம்பிப்பதற்காக இங்கிலாந்தில் இருந்து கைதிகளை ஏற்றிக் கொண்டு புறப்பட்டான்.
- மே - நெதர்லாந்தில் உள்நாட்டுப் போர் ஆரம்பமானது.
- செப்டம்பர் 13 - புரூசியாவின் படைகள் நெதர்லாந்தை அடைந்தனர்.
- செப்டம்பர் 17 - அமெரிக்க அரசியல் அமைப்புச்சட்டம் உருவானது.
- அக்டோபர் 1 - சுவோரொவ் தலைமையில் ரஷ்யர்கள் கின்பேர்ன் என்ற இடத்தில் துருக்கியரைத் தோற்கடித்தனர்.

## தேதி அறியப்படாத நிகழ்வுகள்

## பிறப்புகள்

## இறப்புகள்
- மாரிமுத்துப் பிள்ளை, கருநாடக இசைப் பாடகர் (பி. 1717)

## 1787 நாட்காட்டி
# அந்தாதித் தொடை

ஒரு அடியில் ஈற்றில் அமையும் சீர், அசை அல்லது எழுத்து, அடுத்துவரும் அடியின் தொடக்கமாக அமைவது **அந்தாதித் தொடை** எனப்படும். அடுத்தடுத்த செய்யுள்களில் இத் தொடர்பு இடம்பெறின் அதுவும் அந்தாதித் தொடையே. அதாவது ஒரு செய்யுளின் இறுதிச் சீர், அசை அல்லது எழுத்தை அடுத்துவரும் செய்யுளின் முதலில் வரும் வகையில் அமையின் அதுவும் அந்தாதித் தொடை எனப்படும்.  

ஒரு அடியின் ஈற்றிலும் அடுத்ததின் முதலிலும் எழுத்து மட்டும் ஒன்றாய் வருவது எழுத்தந்தாதி எனலாம். இவ்வாறே, அசை, சீர், அடி என்பவை ஒன்றாக இருப்பது முறையே *அசையந்தாதி*, *சீரந்தாதி*, *அடியந்தாதி* எனப்படலாம்.  

## எடுத்துக்காட்டுகள்

: வேங்கையஞ் சார லோங்கிய மாதவி  
: விரிமலர்ப் பொதும்பர் நெல்லியன் முகமதி  
: திருந்திய சிந்தையைத் திறைகொண் டனவே  

மேல் உள்ள பாடலில் எழுத்தந்தாதித் தொடை அமைந்துள்ளதைக் காணலாம். முதலடியின் இறுதியெழுத்தான "வி" இரண்டாம் அடியின் முதலில் வருவதும், இரண்டாம் அடியின் இறுதி எழுத்து மூன்றாம் அடியின் முதலில் வருவதும், மூன்றாம் அடியின் இறுதி எழுத்து மீண்டும் முதலடியின் முதலில் வருவதும் காண்க.  

அந்தாதித் தொடைக்கு எடுத்துக்காட்டாக, இளம்பூரணர் பின்வரும் பாடலைக் கொடுத்துள்ளார்.  

: உலகுடன் விளங்கும் ஒளிதிகழ் அவிர்மதி  
: மதிநலன் அழிக்கும் வளங்கெழு முக்குடை  
: முக்குடை நீழல் பொற்புடை ஆசனம்  
: ஆசனத் திருந்த திருந்தொளி அறிவன்  
: ஆசனத் திருந்த திருந்தொளி அறிவனை  
: அறிவுசேர் உள்ளமோ டருந்தவம் புரிந்து  
: துன்னிய மாந்தர் அஃதென்ப  
: பன்னருஞ் சிறப்பின் விண்மிசை உலகே  

மேலேயுள்ள பாடலில் பல வகையான அந்தாதித் தொடைகள் பின்வருமாறு வந்துள்ளன.  

: முதலாம் இரண்டாம் அடிகள் - அசையந்தாதி  
: இரண்டாம் மூன்றாம் அடிகள் - சீரந்தாதி  
: மூன்றாம் நான்காம் அடிகள் - சீரந்தாதி  
: நான்காம் ஐந்தாம் அடிகள் - அடியந்தாதி  
: ஐந்தாம் ஆறாம் அடிகள் - சீரந்தாதி  
: ஆறாம் ஏழாம் அடிகள் - எழுத்தந்தாதி  
: ஏழாம் எட்டாம் அடிகள் - எழுத்தந்தாதி  
: எட்டாம் முதலாம் அடிகள் - சீரந்தாதி  

## அந்தாதி நூல்கள்

தமிழில் பல அந்தாதி நூல்கள் காலத்துக்குக் காலம் ஆக்கப்பட்டு வந்துள்ளன. இவற்றில் அடுத்தடுத்து வரும் செய்யுள்களின் ஈற்றடி முதலடிகளுக்கு இடையில் மட்டும் அந்தாதிகள் அமைகின்றன. கீழே தரப்பட்டுள்ளவை முக்கியமான சில அந்தாதி நூல்களாம்.  

: அபிராமியந்தாதி - அபிராமி பட்டர்  
: திருவரங்கத்தந்தாதி - பிள்ளைப் பெருமாள் ஐயங்கார்  
: திருவேங்கடத்தந்தாதி - பிள்ளைப் பெருமாள் ஐயங்கார்  
: திருவந்தாதி - பொய்கையாழ்வார்  
: ஸ்ரீராமானுஜ நூற்றந்தாதி - திருவரங்கத்து அமுதனார்  

## மேலும் பார்க்க
- அபிராமி அந்தாதி
- அழகரந்தாதி
# பெரம்பூர்



**பெரம்பூர்** என்பது சென்னை மாநகராட்சியின் வடக்கே உள்ள ஒரு பகுதியாகும். இது பெரம்பூர் வட்டத்தின் நிர்வாகத் தலைமையிடம் ஆகும். சில நூறு வருடங்களுக்கு முன்பு, இங்கு மூங்கில் காடுகள் காணப்பட்டன. மூங்கிலின் மற்றுமொரு தமிழ்ப் பெயர் 'பிரம்பு' ஆகும். 'பிரம்பு உள்ள ஊர்' என்பதே மருவி 'பெரம்பூர்' ஆனது. இங்கிருந்து, புரட்சித் தலைவர் எம்.ஜி. இராமச்சந்திரன் மத்திய இரயில் நிலையம், 4 கி.மீ. தொலைவில் அமைந்துள்ளது.  

இந்தப் பகுதி, சென்னையுடன் பொ.ஊ. 1742-ஆம் வருடம் இணைக்கப்பட்டது. இந்தப் பகுதி, குடியிருப்பு மற்றும் வணிக நிறுவனங்கள் நிறைந்த பகுதி. பெரம்பூரில் அமைந்துள்ள, நூற்றி இருபது ஆண்டுகள் பழமையான, தூய லூர்து அன்னை திருத்தலம், இப்பகுதியின் குறிப்பிடத்தகுந்த அடையாளமாக அமைந்துள்ளது. மேலும், புத்தர் கோவில் ஒன்றும், அமைதியான வழிபாட்டுத் தலமாக விளங்குகின்றது.  

அரசு சார்பதிவாளர் அலுவலகம், பெரம்பூர் கிளை, 'தூய லூர்து அன்னை திருத்தலம்' அருகில் அமைந்துள்ளது.  

## அருகிலுள்ள இடங்கள்
- வியாசர்பாடி
- அயனாவரம்
- செம்பியம்
- அகரம்
- ஜவகர் நகர்
- திரு.வி.க. நகர்
- ஜமாலியா
- பெரவள்ளூர்
- கொளத்தூர்
- மூலக்கடை
- இரமணா நகர்
- kaushik

### அருகிலுள்ள சிற்றூர் பகுதிகள்
- 'பந்தர்' தோட்டம்
- ஜெகன்னாதன் காலனி
- அமிர்தம்மாள் காலனி
- நீலம் தோட்டம்
- சின்னையன் காலனி

## போக்குவரத்து

### தொடருந்து
- 'பெரம்பூர்' தொடருந்து நிலையம்

### பேருந்து
- 'பெரம்பூர் பேருந்து நிலையம்'
- 'பெரம்பூர் தொடருந்து நிலையம்' நிறுத்தம்.

## கல்வி நிறுவனங்கள்

### பள்ளிகள்
- சென்னை மகளிர் மேல்நிலைப்பள்ளிகள்
- சென்னை மாநகராட்சிப் பள்ளிகள்
- தொன் போஸ்கோ நிறுவனப் பள்ளிகள்
- புனித தோமையர் ஆங்கிலோ இந்திய மேல்நிலைப்பள்ளி
- இரயில்வே கூட்டு மேல்நிலைப்பள்ளி

## பொழுதுபோக்கு

### பூங்காக்கள்
- முரசொலி மாறன் மேம்பாலப் பூங்காக்கள்
- வீனஸ் பூங்கா
- மகாத்மா காந்தி பூங்கா

### திரையரங்கம்
- S2 திரையரங்குகள்

## வழிபாட்டுத் தலங்கள்
### கோவில்கள்
- ஸ்ரீ வெங்கடேசப் பெருமாள் கோவில்.
- ஸ்ரீ வேணுகோபால சுவாமி கோவில்.
### கிறித்தவ திருத்தலங்கள்
- 'தூய லூர்து அன்னை திருத்தலம்', பெரம்பூர்.
- 'தென்னிந்திய திருச்சபை வெஸ்லி தேவாலயம்', பெரம்பூர்.
### புத்தர் விகாரம்
- தென்னிந்திய புத்தர் கோயில், பெரம்பூர்

## மருத்துவமனைகள்
- A.C. அருள்தாஸ் மருத்துவமனை
- சென் மருத்துவமனை
- ஸ்ரீநிவாசப் பிரியா மருத்துவமனை
- நாராயணா நர்ஸிங் ஹோம்
- முத்து மருத்துவமனை

## விளையாட்டு அரங்கங்கள்
- தென்னிந்திய இரயில்வே பெரம்பூர் விளையாட்டரங்கம்.
- தென்னிந்திய இரயில்வே பெரம்பூர் கூடைப்பந்து அரங்கம்.
- தென்னிந்திய இரயில்வே பெரம்பூர் இறகுப்பந்து அரங்கம்.
- சிறுவர்களுக்கான உருளைச் சக்கர சறுக்கு விளையாட்டு மைதானம் (முரசொலி மாறன் மேம்பாலப் பூங்கா நுழைவாயில் அருகே).
# எழும்பூர்


**எழும்பூர்** அல்லது **எக்மோர்** (ஆங்கிலம்: *Egmore*) என்பது சென்னை மாநகராட்சியில் உள்ள ஒரு பகுதியாகும். இது ஒரு சட்டமன்றத் தொகுதியும் ஆகும்.  

## புகழ்பெற்ற இடங்கள்

- கன்னிமாரா பொது நூலகம்
- எழும்பூர் தொடர்வண்டி நிலையம்
- அரசு அருங்காட்சியகம்

## அருகிலுள்ள ஊர்கள்

- புரசைவாக்கம்
- புதுப்பேட்டை
- சிந்தாதிரிப்பேட்டை
- பெரியமேடு
- டவ்டன்
- ஆயிரம்விளக்கு
- நுங்கம்பாக்கம்
- சேத்துப்பட்டு
- கீழ்ப்பாக்கம்

## வழிபாட்டுத் தலங்கள்
100 ஆண்டு பழமை வாய்ந்த வெஸ்லி சர்ச் இங்குள்ளது.  
## கல்வி நிலையங்கள்
- பெண்களுக்கான எத்திராஜ் கல்லூரி
- பெண்கள் கிரிஸ்துவர் கல்லூரி
- டான் போஸ்கோ மேல்நிலைப்பள்ளி
- சென்னை சமூக பள்ளி
## மேற்கோள்களும் குறிப்புகளும்

## அமைவிடம்

﻿
# இராயபுரம்



**இராயபுரம்**, தமிழ்நாட்டின் வடசென்னை பகுதியில், சென்னை  மாநகராட்சியில் அடங்கிய ஒரு பகுதியாகும். சென்னையின் பழமையான இடங்களில் இதுவும் ஒன்று.  பாரிமுனை, சென்னை துறைமுகம் மற்றும் சென்னை உயர்நீதி மன்றம் போன்ற இடங்களுக்கு மிக அருகில் உள்ளது  இப்பகுதி.  

அடிப்படை சுகாதாரம் வசதி இல்லாத 19 ஆம் நூற்றாண்டில் மிகப்பெரிய  
ஆர்.எஸ்.ஆர்.எம் மருத்துவமனையை இங்கு ராஜா சர் சவலை ராமசாமி முதலியார் என்பவர் கட்டினர். ராயபுரத்தில் உள்ள காசிமேடு மீன்பிடி துறைமுகம் மிகவும் பிரசித்தி பெற்ற மீன்பிடி துறைமுகமாகும்  

## போக்குவரத்து

### தொடர்வண்டி

ராயபுரம் தொடருந்து நிலையம் இங்கு அமைந்துள்ளது. இது 1856ல் தொடங்கப்பட்ட தென்னிந்தியாவின் முதல் தொடருந்து நிலையம் ஆகும்.
# புரசைவாக்கம்


**புரசைவாக்கம்**, சென்னை மாநகராட்சியில் உள்ள ஒரு பகுதியாகும். புரசைவாக்கம், 'புரசை' என்றும் அழைக்கப்படுகிறது. இங்கு, குடியிருப்புப் பகுதிகளும், வணிக வளாகங்களும் நிறைந்து காணப்படுகின்றன.  

புரசையின் கவர்ச்சியில் அபிராமி மெகா மாலும் ஒன்று. இம்மாலில் நிறைய கண்கவரும் கடைகளும் உள்ளன.  

## போக்குவரத்து
புரசைவாக்கத்தின் அருகில் எழும்பூர், சென்னை சென்ட்ரல் இரயில் நிலையங்கள் உள்ளன. மாநகரப் பேருந்துகள், நகரின் பிற பகுதிகளுக்கு, புரசைவாக்கம் வழியாக இயக்கப்படுகின்றன.  

## அருகிலுள்ள ஊர்கள்
எழும்பூர், பெரியமேடு, ஓட்டேரி, சூளை, கீழ்ப்பாக்கம், டவுட்டன், புளியந்தோப்பு, கெல்லீசு, அயனாவரம் ஆகியவை புரசைவாக்கத்திற்கு அருகிலுள்ள முக்கிய ஊர்கள் ஆகும்.  
## வழிபாட்டுத் தலங்கள்
- லூதரன் தேவாலயம்
- அடைக்கலநாதர் தேவாலயம்
- புனித அந்திரேயா தேவாலயம்
- புனித பவுல் தேவாலயம்
- புனித மதியா தேவாலயம்
- இம்மானுவேல் மெதடிஸ்ட் தேவாலயம்
- தமிழ் மெதடிஸ்ட் தேவாலயம்
- அபோஸ்தல தேவாலயம்
- அபோஸ்தல ஐக்கிய சபை

மேலும், மிகவும் பழமையான,  

- புகழ்வாய்ந்த கங்காதீஸ்வரர் கோவில்,
- சோலை அம்மன் கோவில்

புரசையில் பெயர் பெற்ற கோவில்களாகும்.
# பெசன்ட் நகர்


**பெசன்ட் நகர்** (ஆங்கிலம்: *Besant Nagar)*, இந்தியாவின், தமிழ்நாட்டின், சென்னையின் புறநகர்ப் பகுதிகளுள் ஒன்றாகும். சென்னை மாநகராட்சியில் உள்ள கடலை ஒட்டிய ஒரு பகுதியாகும். பெசன்ட் நகர் சுற்றுப்புறத்தில் அதிக வசதி படைத்த மக்கள் வசிக்கின்றனர்.  

மெட்ராஸின் முன்னாள் கவர்னரான எட்வர்ட் எலியட்டின் பெயரிடப்பட்ட எலியட்ஸ் கடற்கரை, இந்த பகுதியின் பிரபலமான இடமாகும். இது இளைஞர்களுக்கும், பெரியவர்களுக்கும் ஒரு கவர்ச்சியான இடமாக மாறிவிட்டது.  

## அமைவிடம்
சென்னை மத்திய தொடருந்து நிலையத்திலிருந்து 10 கிலோமீட்டர் தொலைவிலும், சென்னை எழும்பூர் தொடருந்து நிலையத்திலிருந்து 10 கிலோமீட்டர் தொலைவிலும், சென்னை பன்னாட்டு விமான நிலையத்திலிருந்து 13 கிலோமீட்டர் தொலைவிலும், சென்னை கோயம்பேடு பேருந்து நிலையத்திலிருந்து 14 கிலோமீட்டர் தொலைவிலும், பெசன்ட் நகர் அமைந்துள்ளது.  

## வேளாங்கன்னி அன்னை திருத்தலம்
இது சின்ன வேளாங்கன்னி என்ற பெயராலும் அழைக்கப்படுகிறது. இங்கு அமைந்துள்ள புனித ஆரோக்கிய அன்னை திருத்தலம் மிகவும் பிரசிதிபெற்றது.  

## பேருந்து பணிமனை
பெசன்ட் நகர் பேருந்து நிலையத்தில், 85 வெவ்வேறு பேருந்துகள் தினமும் 500 பயணங்களை மேற்கொள்கின்றன. ஒவ்வொரு நாளும் சுமார் 4,000 பேர் பேருந்து நிலையத்தைப் பயன்படுத்துகின்றனர்.  

அக்டோபர் 2012 இல், பெசன்ட் நகர் பேருந்து நிலையத்தை, ஒரு பணிமனையாக மாற்ற மாநகரப் போக்குவரத்துக் கழகம் (எம்.டி.சி.) முடிவு செய்தது. பணிமனை, பேருந்து நிலையத்தை விட 70 சதவீதம் பெரியதாக இருக்கும். 5 மில்லியன் டாலர் செலவில் இந்த பேருந்து பணிமனை கட்டி முடிக்கப்பட்டது.